作者：无名氏
词牌/韵律：夏日宴黉堂・夏日燕黉堂

paragraphs: 日初长。
正园林换叶，瓜李飘香。
帘外雨过，送一霎微凉。
萍芜迳，曲凝珠颗，衬汀沙、细簇蜂房。
被晚风轻飐，圆荷翻水，泼觉鸳鸯。
此景最难忘。
趁芳樽泛蚁，筠簟铺湘。
兰舟棹稳，倚何处垂杨。
岂能文字成狂饮，更红裙、闲也何妨。
任醉归明月，虾须帘筛，几线馀霜。